ROZHODNUTIE KOMISIE

z 21. mája 2013,

ktorým sa ustanovujú ekologické kritériá na udeľovanie environmentálnej značky EÚ pre zdravotnotechnické armatúry

[oznámené pod číslom C(2013) 2826]

(Text s významom pre EHP)

(2013/250/EÚ)

EURÓPSKA KOMISIA,

so zreteľom na Zmluvu o fungovaní Európskej únie,

so zreteľom na nariadenie Európskeho parlamentu a Rady (ES) č. 66/2010 z 25. novembra 2009 o environmentálnej značke EÚ (1), a najmä na jeho článok 8 ods. 2,

po porade s Výborom Európskej únie pre environmentálne označovanie,

keďže:

PRIJALA TOTO ROZHODNUTIE:

Článok 1

1. Skupina produktov „zdravotnotechnické armatúry“ zahŕňa: batérie pre domácnosť, sprchové hlavice a sprchy, ktoré sa používajú hlavne na odvádzanie vody na účely osobnej hygieny, čistenia, varenia a pitia, vrátane toho, keď sa predávajú na použitie v nebytových priestoroch.

2. Zo skupiny produktov „zdravotnotechnické armatúry“ sú vylúčené tieto produkty:

Článok 2

Na účely tohto rozhodnutia sa uplatňuje toto vymedzenie pojmov:

Článok 3

Kritériá na udelenie environmentálnej značky EÚ podľa nariadenia (ES) č. 66/2010 na produkt, ktorý patrí do skupiny produktov „zdravotnotechnické armatúry“, vymedzenej v článku 1 tohto rozhodnutia, ako aj súvisiace požiadavky na posudzovanie a overovanie sú uvedené v prílohe k tomuto rozhodnutiu.

Článok 4

Kritériá a súvisiace požiadavky na posudzovanie uvedené v prílohe platia štyri roky od dátumu prijatia tohto rozhodnutia.

Článok 5

Na administratívne účely sa skupine produktov „zdravotnotechnické armatúry“ prideľuje číselný kód „x“.

Článok 6

Toto rozhodnutie je určené členským štátom.

(1) Ú. v. EÚ L 27, 30.1.2010, s. 1.

PRÍLOHA

KRITÉRIÁ NA UDEĽOVANIE ENVIRONMENTÁLNEJ ZNAČKY EÚ A POŽIADAVKY NA POSUDZOVANIE A OVEROVANIE

Kritériá na udeľovanie environmentálnej značky EÚ pre zdravotnotechnické armatúry:

1. spotreba vody a súvisiace šetrenie energie

2. materiály, ktoré prichádzajú do styku s pitnou vodou

3. látky a zmesi, ktorých použitie je vylúčené alebo obmedzené

4. kvalita a životnosť produktu

5. balenie

6. informácie pre používateľa

7. informácie uvádzané na environmentálnej značke EÚ

Špecifické požiadavky na posudzovanie a overovanie sa uvádzajú v rámci jednotlivých kritérií.

Ak sa od žiadateľa vyžaduje, aby predložil vyhlásenia, dokumentáciu, analýzy, protokoly o skúškach alebo iný dôkazový materiál potvrdzujúci súlad s kritériami, tieto dokumenty môžu pochádzať od žiadateľa alebo jeho dodávateľa prípadne od oboch.

Ak je to možné, skúšky sa vykonávajú v laboratóriách, ktoré spĺňajú všeobecné požiadavky európskej normy EN ISO 17025 (1) alebo rovnocennej normy.

V prípade potreby sa môžu použiť iné skúšobné metódy, ako sú metódy uvedené pre každé kritérium, ak príslušný orgán posudzujúci žiadosť uzná ich rovnocennosť.

Nevyhnutné je, aby produkt spĺňal všetky požiadavky príslušných právnych predpisov krajiny (krajín), v ktorých sa má produkt uvádzať na trh. Žiadateľ poskytne vyhlásenie o súlade produktu s touto požiadavkou.

Kritérium 1. Spotreba vody a súvisiace šetrenie energie

a) Maximálny možný prietok vody

Maximálne možné prietoky vody zdravotnotechnických armatúr nesmú, nezávisle od tlaku vody, prekročiť hodnoty uvedené v tabuľke 1.

Tabuľka 1

Maximálne možné prietoky vody pre zdravotnotechnické armatúry

Podskupina produktov Prietok vody [l/min.] kuchynské batérie bez zariadenia na obmedzovanie toku 6,0 so zariadením na obmedzovanie toku (2) 8,0 umývadlové batérie bez zariadenia na obmedzovanie toku 6,0 so zariadením na obmedzovanie toku (2) 8,0 sprchové hlavice a sprchy (3) 8,0

Posudzovanie a overovanie: Žiadateľ predkladá vyhlásenie o tom, že produkt spĺňa požiadavku, a špecifikuje maximálny prietok vody (v l/min.) produktu predloženého na udelenie značky spolu s výsledkami skúšok vykonaných v súlade so skúšobným postupom uvedeným v príslušných normách EN pre daný druh produktu (pozri tabuľku 2). Skúšky sa vykonávajú pri tlaku 1,5; 3,0 a 4,5 baru (± 0,2 baru) pre produkty, o ktorých sa tvrdí, že sú vhodné do vysokotlakových zariadení (zvyčajne 1,0 až 5,0 baru), alebo pri tlaku 0,2; 0,3 a 0,5 baru (± 0,02 baru) pre produkty, o ktorých sa tvrdí, že sú vhodné pre nízkotlakové inštalácie (zvyčajne 0,1 až 0,5 baru). Priemerná hodnota troch meraní nesmie prekročiť maximálne hodnoty prietoku vody uvedené v tabuľke 1. Prietok stojanových batérií a kuchynských batérií s oddelenou výtokovou trubicou predstavuje súčet dvoch tokov, t. j. celkový tok do umývadla alebo drezu z armatúry pre teplú a studenú vodu. Okrem toho pre produkty s možnosťou úsporného nastavenia (t. j. so zariadením na obmedzovanie toku) sa predkladá aj opis použitého zariadenia (t. j. jeho hlavné technické parametre a inštalácia, nastavenie a návod na použitie).

Tabuľka 2

Normy EN týkajúce sa skupiny produktov „zdravotnotechnické armatúry“

Číslo Názov EN 200 Zdravotnotechnické armatúry. Jednoduché výtokové armatúry a zmiešavacie batérie pre systémy zásobovania vodou typu 1 a typu 2. Všeobecné technické podmienky EN 816 Zdravotnotechnické armatúry. Automaticky ovládané batérie (PN 10) EN 817 Zdravotnotechnické armatúry. Mechanicky ovládané zmiešavacie batérie (PN 10). Všeobecné technické podmienky EN 1111 Zdravotnotechnické armatúry. Termostatické miešacie batérie (PN 10). Všeobecné technické podmienky EN 1112 Zdravotnotechnické armatúry. Sprchy na zdravotnotechnické armatúry v systémoch zásobovania vodou typu 1 a typu 2. Všeobecné technické podmienky EN 1286 Zdravotnotechnické armatúry. Nízkotlakové mechanické miešacie batérie. Všeobecné technické podmienky EN 1287 Zdravotnotechnické armatúry. Termostatické miešacie batérie pre nízky tlak. Všeobecná technická špecifikácia EN 15091 Zdravotnotechnické armatúry. Elektronicky otvárané a zatvárané zdravotnotechnické armatúry EN 248 Zdravotnotechnické armatúry. Všeobecné požiadavky na niklovo-chrómové elektrolytické povlaky EN 60335-1 Elektrické spotrebiče pre domácnosť a na podobné účely EN60335-2-35 Elektrické spotrebiče pre domácnosť a na podobné účely. Bezpečnosť. Osobitné požiadavky na prietokové ohrievače vody

b) Najnižší maximálny možný prietok vody

Najnižšie maximálne možné prietoky vody zdravotnotechnických armatúr nesmú, nezávisle od tlaku vody, byť nižšie ako hodnoty uvedené v tabuľke 3:

Tabuľka 3

Najnižšie maximálne možné prietoky vody pre zdravotnotechnické armatúry

Podskupina produktov Prietok vody [l/min.] kuchynské batérie 2,0 umývadlové batérie 2,0 sprchy a sprchové hlavice 4,5 sprchy s elektrickými a nízkotlakovými ohrievačmi (4) 3,0

Posudzovanie a overovanie: Žiadateľ predkladá vyhlásenie o tom, že produkt spĺňa požiadavku, a špecifikuje najnižší maximálny možný prietok vody produktu predloženého na udelenie značky spolu s výsledkami skúšok vykonaných v súlade so skúšobným postupom uvedeným v príslušných normách EN pre daný druh produktu (pozri tabuľku 2). Skúšky sa vykonávajú pri tlaku 1,5; 3,0 a 4,5 baru (± 0,2 baru) pre produkty, o ktorých sa tvrdí, že sú vhodné do vysokotlakových inštalácií (zvyčajne 1,0 až 5,0 baru), alebo pri tlaku 0,2; 0,3 a 0,5 baru (± 0,02 baru) pre produkty, o ktorých sa tvrdí, že sú vhodné pre nízkotlakové inštalácie (zvyčajne 0,1 až 0,5 baru). Priemerná hodnota troch meraní nesmie byť nižšia ako hodnota prietoku uvedená v tabuľke 3. Prietok stojanových batérií a kuchynských batérií s oddelenou výtokovou trubicou predstavuje súčet dvoch tokov, t. j. celkový tok do umývadla alebo drezu z armatúry pre teplú a studenú vodu.

c) Regulácia teploty

Zdravotnotechnické armatúry sú vybavené pokročilým zariadením alebo technickým riešením, ktoré umožňuje, aby koncový používateľ reguloval teplotu a/alebo teplú vodu, napr. obmedzovaním teploty vody alebo dodávky teplej vody alebo termostatickou reguláciou.

Toto technické riešenie sa musí špecifikovať, aby používateľ mohol správne regulovať teplotu vody vychádzajúcej z vodovodného kohútika alebo zo sprchy, nezávisle od ohrevného systému, na ktorý sú napojené. Medzi možné riešenia môžu patriť napríklad obmedzovač prietoku teplej vody, stredná pozícia pre dodávky studenej vody a/alebo termostatická zmiešavacia batéria.

Zdravotnotechnické armatúry určené na pripojenie k systému zásobovania vodou, ktoré sú už teplotne regulované, a sprchové hlavice sú od tohto kritéria oslobodené.

Posudzovanie a overovanie: V žiadosti podanej príslušnému orgánu žiadateľ poskytne vyhlásenie o tom, že produkt spĺňa požiadavku, a dokumentáciu opisujúcu technológiu alebo zariadenie použité v produkte. Ak sú už dodávky vody teplotne regulované, žiadateľ vysvetlí špecifickú technickú vlastnosť, na základe ktorej sú zdravotnotechnické armatúry vhodné na pripojenie k tejto forme systému.

d) Regulácia času

Toto kritérium sa vzťahuje na zdravotnotechnické armatúry, ktoré sa predávajú alebo ponúkajú na trhu spolu s časovačmi (t. j. zariadeniami, ktoré v prípade, že sa zdravotnotechnická armatúra nepoužíva, po určitom čase zastavia tok vody, napr. snímačmi, ktoré zastavia tok vody, keď sa používateľ nenachádza v ich dosahu, alebo po uplynutí nastaveného času používania, napr. obmedzovačmi času, ktoré zastavia tok vody, keď sa dosiahne maximálny čas toku).

Pokiaľ ide o zdravotnotechnické armatúry vybavené obmedzovačmi času, maximálny prednastavený čas toku by nemal prekročiť 15 sekúnd v prípade vodovodných kohútikov a 35 sekúnd v prípade spŕch. Produkt však má byť navrhnutý tak, aby umožňoval inštalatérovi nastaviť čas toku v súlade s plánovaným použitím produktu.

Pokiaľ ide o zdravotnotechnické armatúry vybavené snímačom, oneskorenie vypnutia po použití by nemalo prekročiť 1 sekundu v prípade vodovodných kohútikov a 3 sekundy v prípade spŕch. Okrem toho zdravotnotechnické armatúry vybavené snímačom musia mať zabudovaný „technický bezpečnostný prvok“ s prednastaveným vypnutím maximálne po 2 minútach, aby sa zabránilo nehode alebo neustálemu toku vody z vodovodných kohútikov alebo spŕch, keď sa nepoužívajú.

Posudzovanie a overovanie: Skúšanie produktu alebo systému sa vykonávajú pri stanovenom rozsahu tlaku (3,0 baru (± 0,2 baru) v prípade vysokotlakových batérií alebo 0,5 baru (± 0,02 baru) v prípade nízkotlakových batérií), aby sa overilo, či prostredníctvom regulácie času dôjde k vypnutiu s 10 % toleranciou, ktorú uvádza žiadateľ. Žiadateľ predkladá vyhlásenie o tom, že produkt spĺňa požiadavku, a špecifikuje druh použitého riešenia v rámci jeho technických parametrov (prednastavený čas toku vody pre obmedzovače času, oneskorenie vypnutia po použití pre snímače) a ako súčasť žiadosti poskytuje príslušnému orgánu výsledky skúšky vykonanej v súlade s normou EN 15091 pre elektronicky otvárané a zatvárané zdravotnotechnické armatúry alebo EN 816 pre automaticky ovládané batérie.

Kritérium 2. Materiály, ktoré prichádzajú do styku s pitnou vodou

Chemické a hygienické vlastnosti materiálov, ktoré prichádzajú do styku s pitnou vodou

Materiály použité v produktoch, ktoré prichádzajú do styku s pitnou vodou, alebo s nimi spojené nečistoty nesmú uvoľňovať do vody určenej na ľudskú spotrebu žiadne zlúčeniny v koncentráciách vyšších, než je potrebné na účel ich použitia, a nesmú, či už priamo, alebo nepriamo, znížiť ochranu ľudského zdravia (5). Nesmú spôsobovať nijaké zhoršenie kvality vody určenej na ľudskú spotrebu, pokiaľ ide o jej vzhľad, pach či chuť. V rámci odporučených obmedzení týkajúcich sa správneho fungovania (t. j. podmienok používania stanovených v príslušných normách EN uvedených v tabuľke 2) materiály nesmú prechádzať nijakými zmenami, ktoré by negatívne ovplyvnili funkčnosť produktu. Materiály s nedostatočnou odolnosťou proti korózii sa musia primerane chrániť, aby nepredstavovali zdravotné riziko.

Posudzovanie a overovanie: Žiadateľ predkladá vyhlásenie o tom, že produkt spĺňa požiadavku, ako aj príslušnú dokumentáciu alebo výsledky skúšok, ako sa uvádza nižšie:

Kovové materiály používané v zdravotnotechnických armatúrach, ktoré prichádzajú do styku s pitnou vodou, sa nachádzajú na zozname povolených látok s názvom „Akceptácia kovových materiálov využitých v produktoch, ktoré prichádzajú do styku s pitnou vodou“, ako sa uvádza v dodatku. Žiadateľ predkladá vyhlásenie o tom, že produkt spĺňa túto požiadavku. Ak nie sú kovové materiály zahrnuté v uvedenom zozname, predkladajú sa výsledky skúšky vykonanej v súlade s prístupom uplatňovaným pri „Pridávaní materiálov na zoznam zloženia v rámci kategórie materiálov“, ako je opísané v dodatku, pričom sa použije norma EN 15664-1. Prípadne sa predloží osvedčenie o schválení týchto kovových materiálov a/alebo produktu, ktoré vydajú orgány jednotlivých štátov alebo príslušné laboratóriá, ak v členskom štáte, kde bude daný produkt uvedený na trh, platia záväzné vnútroštátne právne predpisy.

Organické materiály, ktoré prichádzajú do styku s pitnou vodou, sa skúšajú v súlade s príslušnými požiadavkami členského štátu, v ktorom bude daný produkt uvedený na trh. Predloží sa certifikát alebo v prípade potreby výsledky skúšky, ktoré vydajú vnútroštátne orgány alebo príslušné laboratóriá.

Okrem toho sa predložia výsledky skúšky týkajúce sa podpory mikrobiálneho rastu a posudky týkajúce sa pachu a chuti vody, ak to vyžadujú vnútroštátne právne predpisy alebo členské štáty, v ktorých je daný produkt uvedený na trh.

Kritérium 3. Látky alebo zmesi, ktorých použitie je vylúčené alebo obmedzené

a) nebezpečné látky a zmesi

Produkt alebo akákoľvek jeho časť (6) nesmie podľa článku 6 ods. 6 nariadenia (ES) č. 66/2010 o environmentálnej značke EÚ obsahovať látky, ktoré spĺňajú kritériá klasifikácie na označenie nižšie uvedenými výstražnými upozorneniami alebo označeniami špecifického rizika v súlade s nariadením Európskeho parlamentu a Rady (ES) č. 1272/2008 (7) alebo smernice Rady 67/548/EHS (8) alebo látky uvedené v článku 57 nariadenia Európskeho parlamentu a Rady (ES) č. 1907/2006 (9). Označenie špecifického rizika uvedené ďalej v texte sa všeobecne týka látok. Ak však nie je možné získať informácie o látkach, uplatňujú sa pravidlá klasifikácie vzťahujúce sa na zmesi.

Zoznam výstražných upozornení a označení špecifického rizika

Výstražné upozornenie (10) Označenie špecifického rizika (11) H300 Smrteľný po požití R28 H301 Toxický po požití R25 H304 Môže byť smrteľný po požití a vniknutí do dýchacích ciest R65 H310 Smrteľný pri kontakte s pokožkou R27 H311 Toxický pri kontakte s pokožkou R24 H330 Smrteľný pri vdýchnutí R23/26, R26 H331 Toxický pri vdýchnutí R23 H340 Môže spôsobiť genetické poškodenie R46 H341 Podozrenie, že spôsobuje genetické poškodenie R68 H350 Môže spôsobiť rakovinu R45 H350i Vdychovanie môže spôsobiť rakovinu R49 H351 Podozrenie, že spôsobuje rakovinu R40 H360F Môže poškodiť plodnosť R60 H360D Môže poškodiť nenarodené dieťa R61 H360FD Môže poškodiť plodnosť. Môže poškodiť nenarodené dieťa R60; R61; R60-61 H360Fd môže poškodiť plodnosť. Podozrenie, že spoškodzujeiť nenarodené dieťa R60-63 H360Df Môže poškodiť nenarodené dieťa. Podozrenie, že poškodzuje plodnosť R61-62 H361f Podozrenie, že poškodzuje plodnosť R62 H361d Podozrenie, že poškodzuje nenarodené dieťa R63 H361fd Podozrenie, že poškodzuje plodnosť. Podozrenie, že poškodzuje nenarodené dieťa R62-63 H362 Môže poškodiť dojčené dieťa R64 H370 Poškodzuje orgány R39/23; R39/24; R39/25; R39/26; R39/27; R39/28 H371 Môže poškodiť orgány R68/20; R68/21; R68/22 H372 Poškodzuje orgány pri dlhšej alebo opakovanej expozícii R48/25; R48/24; R48/23 H373 Môže poškodiť orgány pri dlhšej alebo opakovanej expozícii R48/20; R48/21; R48/22 H400 Veľmi toxický pre vodné organizmy R50 H410 Veľmi toxický pre vodné organizmy, s dlhodobými účinkami R50-53 H411 Toxický pre vodné organizmy, s dlhodobými účinkami R51-53 H412 Škodlivý pre vodné organizmy, s dlhodobými účinkami R52-53 H413 Môže mať dlhodobé škodlivé účinky na vodné organizmy R53 EUH059 Nebezpečný pre ozónovú vrstvu R59 EUH029 Pri kontakte s vodou uvoľňuje toxický plyn R29 EUH031 Pri kontakte s kyselinami uvoľňuje toxický plyn R31 EUH032 Pri kontakte s kyselinami uvoľňuje veľmi toxický plyn R32 EUH070 Toxický pri kontakte s očami R39-41

Od uplatňovania uvedenej požiadavky sú oslobodené látky alebo zmesi, ktoré pri spracovaní menia svoje vlastnosti (napr. už nie sú biologicky dostupné, chemicky sa zmenia takým spôsobom, že identifikované riziko už viac neexistuje).

Koncentračné limity látok alebo zmesí, ktorým môžu byť priradené alebo ktorým boli priradené vyššie uvedené výstražné upozornenia alebo označenia špecifického rizika a ktoré spĺňajú kritériá klasifikácie do tried alebo kategórií nebezpečnosti, a koncentračné limity látok, ktoré spĺňajú kritériá v článku 57 písm. a), b) alebo c) nariadenia (ES) č. 1907/2006, nesmú prekročiť všeobecné alebo špecifické koncentračné limity podľa článku 10 nariadenia (ES) č. 1272/2008. Ak sú stanovené špecifické koncentračné limity, uprednostňujú sa pred všeobecnými.

Koncentračné limity pre látky spĺňajúce kritériá stanovené v článku 57 písm. d), e) alebo f) nariadenia (ES) č. 1907/2006 nesmú prekročiť 0,1 % hmotnostného (w/w).

Konečný produkt nesmie byť označený uvedenými výstražnými upozorneniami.

Od uplatňovania tejto požiadavky sú osobitne oslobodené tieto látky/zložky:

Nikel v nehrdzavejúcej oceli všetkých druhov Všetky výstražné upozornenia a označenia špecifického rizika výrobky a homogénne časti zdravotnotechnickej armatúry, ktoré prichádzajú do styku s pitnou vodou, vyrobené zo zliatin, na ktoré sa vzťahuje článok 23 písm. d) nariadenia (ES) č. 1272/2008 a ktoré sú uvedené v časti B správy s názvom „Akceptácia kovových materiálov využitých v produktoch, ktoré prichádzajú do styku s pitnou vodou. Spoločný prístup“ alebo spĺňajú požiadavky umožňujúce, aby boli pridané do tohto zoznamu, ako sa uvádza v dodatku všetky výstražné upozornenia a označenia špecifického rizika nikel v ochrannej povlakovej vrstve, ak uvoľňovanie niklu z niklových vrstiev alebo z povlaku obsahujúceho nikel na vnútorných plochách produktov, ktoré majú prichádzať do styku s pitnou vodou, skúšané v súlade s normou EN 16058 (14), štandard (15) neprekračuje 10 μg/l. všetky výstražné upozornenia a označenia špecifického rizika elektronické súčasti zdravotnotechnickej armatúry, ktoré spĺňajú požiadavky smernice 2011/65/EÚ (16) všetky výstražné upozornenia a označenia špecifického rizika

Posudzovanie a overovanie: Žiadateľ v prípade každého predmetu alebo akejkoľvek homogénnej časti predkladá vyhlásenie o tom, že predmet spĺňa toto kritérium, spolu s príslušnou dokumentáciou, ako sú napríklad vyhlásenia o splnení kritéria podpísané dodávateľmi, o tom, že látky alebo materiály nie sú zaradené do žiadnej z tried nebezpečnosti, spojenej s výstražnými upozorneniami uvedenými vyššie v zozname podľa nariadenia (ES) č. 1272/2008, pokiaľ toto možno stanoviť aspoň na základe informácií, ktoré spĺňajú požiadavky uvedené v prílohe VII k nariadeniu (ES) č. 1907/2006. Toto vyhlásenie podloží súhrnnými informáciami o príslušných charakteristikách s ktorými súvisia výstražné upozornenia uvedené vyššie v zozname, s mierou podrobností zodpovedajúcou vymedzeniu v oddieloch 10, 11 a 12 prílohy II k nariadeniu (ES) č. 1907/2006 (požiadavky na zostavenie kariet bezpečnostných údajov).

Informácie o skutočných vlastnostiach látok sa môžu získať aj inak než skúškami, napríklad použitím alternatívnych postupov, akými sú metódy in vitro, kvantitatívnych modelov vzťahov medzi štruktúrou a aktivitou alebo pomocou zoskupovania látok a použitia prevzatých údajov (tzv. read-across) v súlade s prílohou XI k nariadeniu (ES) č. 1907/2006. Vzájomná výmena relevantných údajov je vysoko žiaduca.

Poskytnuté informácie sa týkajú foriem alebo fyzikálnych skupenstiev látok alebo zmesí, ako sú použité v konečnom produkte.

V prípade látok uvedených v prílohách IV a V k nariadeniu REACH oslobodených od registračných povinností na základe článku 2 ods. 7 písm. a) a b) nariadenia (ES) č. 1907/2006 (nariadenie REACH) bude na splnenie vyššie stanovených požiadaviek stačiť vyhlásenie na tento účel.

b) látky uvedené v súlade s článkom 59 ods. 1 nariadenia (ES) č. 1907/2006

Žíadna výnimka zákazu stanoveného v článku 6 ods. 6 nariadenia (ES) č. 66/2010 sa neudelí látkam, ktoré boli identifikované ako látky vzbudzujúce veľmi veľké obavy, a sú uvedené v zozname stanovenom v článku 59 nariadenia (ES) č. 1907/2006 a sa nachádzajú sa v zmesiach, v produkte alebo v akejkoľvek homogénnej časti komplexného produktu v koncentráciách vyšších ako 0,1 %. Špecifické koncentračné limity stanovené v súlade s článkom 10 nariadenia (ES) č. 1272/2008 sa uplatňujú v prípadoch, keď je koncentrácia nižšia ako 0,1 %.

Posudzovanie a overovanie: Zoznam látok, ktoré boli identifikované ako látky vzbudzujúce veľmi veľké obavy a ktoré sa uvádzajú v zozname látok navrhovaných na zahrnutie v súlade s článkom 59 nariadenia (ES) č. 1907/2006 nájdete na webovej stránke Európskej chemickej agentúry (17).

Smerodajný je zoznam platný v deň podania žiadosti. Žiadateľ preukáže splnenie kritérií vyhlásením spolu so súvisiacou dokumentáciou, napr. vyhláseniami o splnení kritéria podpísanými dodávateľmi látok a kópiami príslušných kariet bezpečnostných údajov v súlade s prílohou II k nariadeniu (ES) č. 1907/2006 pre látky alebo zmesi. Koncentračné limity sa uvádzajú v kartách bezpečnostných údajov v súlade s článkom 31 nariadenia (ES) č. 1907/2006 pre látky a zmesi.

Kritérium 4. Kvalita a životnosť produktu

a) Všeobecné požiadavky

Produkt musí spĺňať všeobecné požiadavky príslušných noriem EN uvedených v tabuľke 2 alebo príslušné záväzné vnútroštátne právne predpisy. Požiadavka vzťahujúca sa na prietoky vody je vylúčená z tohto kritéria.

Ak sa vykonáva čistenie častí produktu, ktoré by v rámci bežného používania mohlo byť potrebné, musí sa dať uskutočniť prostredníctvom jednoduchých nástrojov alebo prípravkov.

b) Stav exponovaného povrchu a kvalita niklovo-chrómových povlakov

Zdravotnotechnický produkt, ktorý má kovový niklovo-chrómový povlak (bez ohľadu na vlastnosti podkladového materiálu), musí plniť požiadavky normy EN 248.

c) Opraviteľnosť a dostupnosť náhradných dielov

Produkt musí byť navrhnutý tak, aby koncový používateľ alebo odborný technik mohol podľa potreby jeho vymeniteľné komponenty jednoduchým spôsobom nahradiť. Informácie o tom, ktoré časti môžu byť vymenené, sa musia zrozumiteľne uvádzať na pribalenom letáku s informáciami o produkte. Žiadateľ musí poskytnúť aj zrozumiteľné pokyny, aby koncový používateľ alebo vyškolený odborník mohol podľa potreby vykonať základné opravy.

Žiadateľ ďalej zabezpečí, aby boli náhradné diely dostupné aspoň počas siedmich rokov od skončenia výroby.

d) Záruka

Žiadateľ musí poskytovať minimálne štvorročnú záruku na opravu alebo výmenu.

Posudzovanie a overovanie: Žiadateľ predkladá vyhlásenie o tom, že produkt spĺňa tieto požiadavky, a ako súčasť žiadosti poskytuje príslušnému orgánu vzor letáku s informáciami o produkte a záručné podmienky.

Čo sa týka písmen a) a b), žiadateľ dodatočne poskytne ako súčasť žiadosti príslušnému orgánu výsledky skúšok vykonaných v súlade s normami uvedenými v tabuľke 2, pokiaľ ide o písmeno a), a normou EN 248, pokiaľ ide o písmeno b).

Kritérium 5. Balenie

Balenie spĺňa tieto požiadavky:

a) všetky komponenty balenia musia byť ručne jednoducho oddeliteľné na jednotlivé materiály, aby sa uľahčila recyklácia,

b) ak sa na balenie používa lepenka, musí obsahovať aspoň 80 % recyklovaného materiálu.

Posudzovanie a overovanie: Žiadateľ predkladá vyhlásenie o tom, že produkt spĺňa požiadavku, a ako súčasť žiadosti poskytuje príslušnému orgánu vzorku (vzorky) balenia.

Kritérium 6. Informácie pre používateľa

K produktu sú priložené príslušné informácie pre používateľa, obsahujúce odporúčania týkajúce sa správneho a ekologického používania produktu, ako aj informácie o jeho údržbe. Informácie pre používateľa obsahujú v tlačenej (na balení a/alebo v sprievodne dokumentácii priloženej k produktu) a/alebo elektronickej podobe tieto informácie:

a) informáciu o tom, že hlavný vplyv na životné prostredie súvisí s fázou používania produktu, t. j. so spotrebou vody a súvisiacej energie na ohrev vody, a odporúčanie ako môže racionálne používanie minimalizovať vplyv na životné prostredie,

b) informáciu, že produktu bola udelená environmentálna značka EÚ, spolu so stručným presným vysvetlením jej významu, čím sa doplnia všeobecné informácie poskytnuté vedľa loga environmentálnej značky EÚ,

c) maximálny prietok v l/min. (skúšky vykonané podľa kritéria 1) písm. a),

d) návod na inštaláciu vrátane informácií o konkrétnych prevádzkových tlakoch, na ktoré je produkt vhodný,

e) odporúčanie týkajúce sa otázky stagnácie vody a súvisiace upozornenie pred pitím vody z vodovodného kohútika po dlhšom období stagnácie (vzťahuje sa na vodovodné kohútiky), napríklad „Aby ste neplytvali pitnou vodou, používajte napríklad na splachovanie záchoda, sprchovanie či zavlažovanie záhrady odstátu vodu (napr. vodu použitú ráno alebo po dovolenke).“,

f) odporúčania správneho používania a údržby (vrátane čistenia a odvápňovania) produktu, v ktorých sa uvádzajú všetky príslušné pokyny, najmä: i) odporúčanie týkajúce sa údržby a používania produktu; ii) informácie o tom, ktoré náhradné diely sa dajú vymeniť; iii) pokyny týkajúce sa výmeny tesnenia, keď z vodovodného kohútika kvapká voda; iv) odporúčanie týkajúce sa čistenia zdravotnotechnických armatúr vhodnými materiálmi, aby sa zabránilo poškodeniu ich vnútorných a vonkajších povrchov; v) odporúčanie týkajúce sa pravidelného a správneho servisu prevzdušňovačov.

Pokiaľ ide o zdravotnotechnické armatúry (okrem sprchových hlavíc), ktoré nie sú vybavené časovačmi, na balení produktu sa viditeľne uvedie tento text:

„Tento produkt, ktorému bola udelená environmentálna značka EÚ, je určený na použitie v domácnostiach. Nie je určený na viacnásobné a časté použitie v inom prostredí (napr. vo verejných zariadeniach, v školách, úradoch, nemocniciach, plavárňach).“

Pokiaľ ide o zdravotnotechnické armatúry, ktoré sú vybavené časovačmi, na balení produktu sa viditeľne uvedie tento text:

„Tento produkt, ktorému bola udelená environmentálna značka EÚ, je určený predovšetkým na viacnásobné a časté použitie v inom prostredí než v domácnostiach (napr. vo verejných zariadeniach, v školách, úradoch, nemocniciach, plavárňach).“

Pokiaľ ide o sprchové hlavice s obmedziteľným prietokom, informácie by mali byť uvedené na letáku s informáciami o produkte a mali by sa týkať potreby skontrolovať ich kompatibilitu pri použití s elektrickým ohrievačom vody, napr. „ak chcete s elektrickým ohrievačom vody použiť sprchovú hlavicu s obmedziteľným prietokom, skontrolujte, či je kompatibilná s vaším sprchovým systémom“.

Posudzovanie a overovanie: Žiadateľ predkladá vyhlásenie o tom, že produkt spĺňa požiadavku, a ako súčasť žiadosti poskytuje príslušnému orgánu vzorku alebo vzorky informácií pre používateľa a/alebo odkaz na webovú stránku výrobcu, ktorá tieto informácie obsahuje.

Kritérium 7. Informácie uvádzané na environmentálnej značke EÚ

Nepovinná značka s textovým poľom obsahuje tento text:

— Efektívnejšie využívanie vody

— Zvýšený potenciál šetrenia energie

— S týmto certifikovaným produktom šetríte vodu, energiu i peniaze.

Usmernenia týkajúce sa použitia nepovinnej značky s textovým poľom nájdete v usmerneniach týkajúcich sa používania loga environmentálnej značky EÚ (Guidelines for the use of the EU Ecolabel logo) na webovej stránke:

http://ec.europa.eu/environment/ecolabel/promo/pdf/logo%20guidelines.pdf.

Posudzovanie a overovanie: Žiadateľ poskytne vzorku značky spolu s vyhlásením o splnení tohto kritéria.

(1) ISO/IEC 17025:2005 Všeobecné požiadavky na kompletnosť skúšobných a kalibračných laboratórií.

(2) Zariadenie na obmedzovanie toku musí umožňovať nastavenie štandardného prietoku vody (nastavenie šetriace vodu) na maximálne 6 l/min. Maximálny možný prietok vody nesmie prekročiť 8 l/min.

(3) Sprchové hlavice a sprchy s viac ako jedným druhom striekania spĺňajú požiadavky na nastavenie s najvyšším prietokom vody.

(4) Produkty uvádzané na trh vhodné pre nízkotlakové inštalácie, ktoré fungujú zvyčajne na úrovni 0,1 až 0,5 baru.

(5) Článok 10 smernice Rady 98/83/ES z 3. novembra 1998 o kvalite vody určenej na ľudskú spotrebu (Ú. v. ES L 330, 5.12.1998, s. 32).

(6) Podľa nariadenia (ES) č. 1907/2006 (REACH) výrobok je predmet, ktorý počas výroby dostáva konkrétny tvar, povrch alebo prevedenie, ktoré určuje jeho funkciu vo väčšej miere ako jeho chemické zloženie.

(7) Ú. v. EÚ L 353, 31.12.2008, s. 1.

(8) Ú. v. ES L 196, 16.8.1967, s. 1.

(9) Ú. v. EÚ L 396, 30.12.2006, s. 1.

(10) nariadenie (ES) č. 1272/2008

(11) smernica 67/548/EHS s prispôsobením sa nariadeniu REACH v súlade so smernicou Európskeho parlamentu a Rady 2006/121/ES () a smernicou Európskeho parlamentu a Rady 1999/45/ES () v znení neskorších zmien

(12) Ú. v. EÚ L 396, 30.12.2006, s. 850.

(13) Ú. v. ES L 200, 30.7.1999, s. 1.

(14) Ak sú v členskom štáte, kde bude daný produkt uvedený na trh, zavedené vnútroštátne požiadavky alebo príslušný skúšobný postup v oblasti uvoľňovania niklu z povlaku, namiesto preukazovania súladu s touto požiadavkou možno predložiť dôkaz, že sú tieto vnútroštátne požiadavky splnené.

(15) EN 16058 – Vplyv kovových materiálov na pitnú vodu. Dynamická skúška hodnotenia povrchových povlakov s niklovými vrstvami. Dlhodobá skúšobná metóda.

(16) Smernica 2011/65/EÚ Európskeho parlamentu a Rady z 8. júna 2011 o obmedzení používania určitých nebezpečných látok v elektrických a elektronických zariadeniach..

(17) http://echa.europa.eu/chem_data/authorisation_process/candidate_list_table_en.asp.